# Boeing 707

### Wikipedia

Uudelleenmoottoroitu Boeing 707RE

Boeing 707 eli B707 oli nelimoottorinen, kapearunkoinen, pitkän ja keskipitkän matkan matkustajalentokone, jota valmistettiin vuosina 1957-1978. Koneen on valmistanut yhdysvaltalainen Boeing Commercial Airplanes. Konetta voidaan pitää suihkumoottoriaikakauden aloittajana matkustajaliikenteessä, vaikka se ei ollutkaan ensimmäinen matkustajasuihkukone. Kone oli myös taloudellinen menestys. Konetyyppi oli ensimmäinen Boeingin 7x7 -sarjassa.

## [muokkaa] Historiaa

707 perustui prototyyppiin nimeltä Boeing 367-80, jota kutsuttiin "Dash 80":ksi. Tämä prototyypin pohjalta kehitettiin myös Yhdysvaltain ilmavoimien käyttämä lentotankkauskone KC-135 (alun perin Boeing 717). 707:ää varten runkoa levennettiin 15 cm, jotta siihen mahtuisi kuusi istuinta rinnakkain. Samaa rungon poikkileikkausta on käytetty Boeingin myöhemmissä malleissa 737 ja 757.

Ensimmäinen 707 lensi joulukuussa 1957 ja aloitti liikennöinnin 1958 Pan Amin väreissä tyyppitunnuksella 707-120. Tästä kehitettiin 707-120B, jossa oli tehokkaammat, taloudellisemmat ja hiljaisemmat moottorit.

707-220 oli samanlainen kuin 707-120, mutta siinä oli tehokkaammat moottorit kuumilla ja korkeilla paikoilla sijaitsevia lentokenttiä varten. Tätä tyyppiä valmistettiin ainoastaan viisi kappaletta, koska sen polttoaineenkulutus oli suuri.

Myöhemmin kehitettiin 707-320 ja 707-420 -mallit, joilla oli suurempi kantavuus ja polttoainekapasiteetti sekä suuremmat siivet. 707-320:ssä oli myös iso rahtiovi. Myös 707-320:stä tuli myöhemmin tehokkaammilla, taloudellisemmilla ja hiljaisemmilla moottoreilla varustettu versio 707-320B.

707-020 suunniteltiin lyhyitä kiitoteitä varten, se oli kevyempi ja nopeampi kuin alkuperäinen 707. Se kuitenkin nimettiin markkinoinnillisista syistä Boeing 720:ksi. Vähän aikaa sitä kutsuttiin myös Boeing 717:ksi. Boeing 727 korvasi myöhemmin tämän mallin. Tätä versiota ei valmistettu kovin paljon.

707-700 suunniteltiin, mutta se ei koskaan tullut tuotantoon.

1960-luvulla lentoliikenne kasvoi niin voimakkaasti, osittain juuri 707:n ansiosta, että sen matkustajakapasiteetti ei enää tahtonut riittää, ja tämän vuoksi alettiin kehitellä "Jumbojettiä", Boeing 747:ää, joka aloitti liikennöinnin vuonna 1970.

707:iä on edelleen jonkin verran liikenteessä, lähinnä rahtikoneina sekä hallitusten VIP-koneina.

## [muokkaa] Teknisiä tietoja

| 707-120B | 707-320B
--- | --- | ---
Matkustajia (2 luokkaa) | 110 | 147
Matkustajia (1 luokka) | 179 | 189
Suurin lentoonlähtöpaino | 116.570 kg | 151.320 kg
Paino tyhjänä | 55.580 kg | 66.406 kg
Kantama enimmäiskuormalla | 6.820 km | 6.920 km
Matkanopeus | 1000 km/h | 972 km/h
Pituus | 44,07 m | 46,61 m
Siipien kärkiväli | 39,90 m | 44,42 m
Korkeus | 12,93 m
Moottorit (Pratt & Whitney) | Neljä 75,6 kN JT3D-1 moottoria | Neljä 80 kN JT3D-3s tai neljä 84,4 kN JT3D-7s moottoria

## [muokkaa] Katso myös

Wikimedia Commonsissa on lisää materiaalia aiheesta Boeing 707.

- Lentokone
- Boeing

Haettu osoitteesta http://fi.wikipedia.org../../../b/o/e/Boeing_707.html

Luokat: Boeingin lentokoneet | Matkustajalentokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Bahasa Melayu
- Dansk
- Deutsch
- Eesti
- English
- Español
- فارسی
- Français
- 한국어
- Italiano
- עברית
- Nederlands
- 日本語
- Norsk (bokmål)
- Polski
- Português
- Српски / Srpski
- Svenska
- 中文